text: Vindmyllulund í Suðuroy komin eitt stig nærri
text: #000000
text: Umhvørvisstovan hevur í longri tíð fyrireikað vindmylllund í Suðuroy. Ein liður í hesum arbeiði er at meta um vindviðurskiftini.
  Í fyrstu atløgu er Porkerishagi valdur sum áhugavert øki. Í hesum døgum er vindmátimastur sett upp har og er nú klár at taka í nýtslu.
text: #000001
text: SEV hevur vegna Umhvørvisstovuna staðið fyri arbeiðinum at seta mastrina upp og stendur eisini fyri vindmátingunum, sum skulu brúkast til vindútboðið. Væntandi verður klárt seinni í heyst at gera loyvisútboð til elframleiðslu úr vindorku í Suðuroy. Útboðið verður umleið 5 MW til støddar. Umhvørvisstovan hevur havt samband við Porkeris kommunu og umboð fyri eigarar av lendinum í økinum. Tá støða er tikin til neyvari staðseting av lundini, verða samráðingar við viðkomandi eigarar. Vindorka í Suðuroy er serliga áhugaverd, tí møguleikar eru at goyma orkuna í vøtnunum, sum longu eru partar av elskipanini í Suðuroy. Gongst sum ætlað, kann vindmyllulundin verða klár at seta í rakstur á heysti 2017.
text: #000002